प्रधानमंत्री नरेंद्र मोदी ने चौथे अंतरराष्ट्रीय योग दिवस के मौके पर उत्तराखंड की राजधानी देहरादून में 55 हजार लोगों के साथ योग किया. युवाओं के साथ ही बुजुर्ग भी योग कार्यक्रम में शामिल हुए. प्रधानमंत्री ने राजभवन प्रांगण में चंदन वृक्ष का पौधा लगाया. प्रधानमंत्री नरेंद्र मोदी को राज्यपाल डॉ कृष्ण कांत पाल ने स्मृति चिह्न भेंट किया. इसके बाद पीएम मोदी मंच पर पहुंचे. पीएम मोदी ने हाथ हिलाकर वहां मौजूद लोगों का अभिवादन किया. इससे लोगों के चेहरे खिल उठे.